
EXPUNERE DE MOTIVE PRIVIND OPORTUNITATEA 
PROIECTULUI DE HOTĂRÂRE 


Privind atribuirea în folosință gratuită, prin încheierea unui contract de comodat, a cotei de 60/80 din spațiul cu altă destinație SAD 16/B/1,  situat în Timișoara, Bd. Revoluției nr. 3,  pe o perioadă de 2 ani, către Serviciul Public Creșe


Spațiul cu altă destinație, SAD 16/B/1, în cotă de 60/80, situat in Timișoara,  Bd. Revoluției nr. 3, înscris în CF nr. 402589-C1-U14, nr. cadastral 402589-C1-U14, proprietatea Statului Român prin Urbis Timișoara, este situat la parterul imobilului, cu intrare din stradă, în suprafață de 201 mp, cu 10,82% pci și 74/687 părți din teren părți în folosință. În conformitate cu adresa Serviciului Juridic nr. SJ2019-325/06.02.2019, pentru spațiul mai sus descris, figurează dosar nr. 325/30/2010- având ca obiect obligarea la acordarea ca măsură reparatorie prevăzută de Legea 10/2001, în echivalent, prin compensare a imobilului situat în Timișoara, Bd. Revoluției nr. 3 – SAD16/B/1, în suprafață de 201 mp. Având în vedere acest aspect contractul de comodat va cuprinde o clauză cu privire la încetarea contractului fără despăgubiri, în cazul în care se va schimba proprietarul. 
	In baza adresei înregistrată cu nr.  236/30.01.2019 a Serviciului public de Creșe, se solicită un spațiu pentru desfășurarea activității personalului din cadrul biroului financiar, implicit a compartimentelor subordonate acestuia, până la definitivarea lucrărilor de amenajare a spațilui cu altă destinație din Timișoara, str. A. Pacha nr. 1, atribuit Serviciului public de Creșe, prin contractul de comodat nr. 1/22.01.2018 . Cererea a fost analizată în comisia de analiză a spațiilor cu altă destinație, din data de 06.02.2019, comisia hotărând atribuirea în folosință gratuită, prin încheierea unui contract de comodat, pe o perioadă de 2 ani, către Serviciul Public Creșe.
	Apreciem faptul că,  Proiectului  de hotărâre privind atribuirea în folosință gratuită pentru cota de 60/80 din spațiul cu altă destinație SAD 16/B/1,  situat în Timișoara, Bd. Revoluției nr. 3, către Serviciul public de Creșe, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

